Zväčšená lymfaticka uzlina na krku
Dobrý deň je možné že vďaka bolesti ucha sa mi zväčšila lymfaticka uzlina na krku ?Som tehotná začiatok 7tt dosť sa bojím.
Dobrý deň
Ďakujeme za Vašu otázku
Lymfatický systém má v organizme obrannú funkciu. Lymfatické uzliny ochraňujú pred infekciami spôsobenými baktériami, vírusmi alebo inými patogénmi. Medzi najčastejšie príčiny zväčšených uzlín patria infekcie a zápaly.
Bolesť ucha môže byť spôsobená viacerými faktormi. Môže ísť o bolesť, ktorá sa prenáša z iných častí tela ako je hrdlo alebo zuby, alebo ju spôsobuje infekcia ucha. Všetky uvedené faktory môžu spôsobiť aj zväčšenie lymfatických uzlín v danej oblasti.
V prípade pretrvávania bolesti, alebo jej zhoršenia Vám odporúčam návštevu lekára, ktorý na základe vyšetrenia, určí príčinu Vašich ťažkostí a postup liečby.
Prajem skorú úľavu od ťažkostí
S pozdravom,
PharmDr. Lucia Kubáňová